આવું બધું ઝીણું ઝીણું અમને એટલા માટે દેખાયું છે કેમ કે ફિલ્મમાં ડાયનોસોરની જેમ છૂટ્ટા રખડતા પ્લોટ ટ્વિસ્ટમાં આંખો ખુલ્લી અને મગજ હેન્ગ થઈ ગયું છે. આ ફિલ્મથી ઓછા ટ્વિસ્ટ તો હિલ સ્ટેશન જવાના રસ્તાઓ પર હોય છે. પાછું એકેય ટ્વિસ્ટમાં કોઈ જ ઠેકાણું, કોઈ જ લોજિક નહીં. ખાલી, પાંચેક મિનિટ થઈ ગઈ હવે એક સોંગ અને એક ટ્વિસ્ટ નાખવાનો ટાઈમ થઈ ગયો, એવું માનીને જ આ સિલી વળાંકો નાખી દીધા છે. અને વળાંક નાખી દીધા પછી એનું શું થયું એ પણ જાણવાની પરવા નહીં. ફોર એક્ઝામ્પલ, આની ગર્લફ્રેન્ડ આજથી આની ગર્લફ્રેન્ડ છે. તો બોયફ્રેન્ડ કહે ઓકે. આનાં સંતાન આજથી આનાં સંતાન છે, તો સંતાન કહે ઓકે. આટલા બધા ટ્વિસ્ટ જોતાં આ ફિલ્મનું નામ ‘આઓ ટ્વિસ્ટ કરેં’ હોવું જોઈતું હતું!